open-index/open-wikipedia-markdown huggingface dataset:
หมีควาย

**หมีควาย** หรือ **หมีดำเอเชีย**  (; ) จัดเป็นหมี 1 ใน 2 ชนิดที่พบได้ในประเทศไทย (อีกหนึ่งคือ หมีหมา (*H. malayanus*))

## ลักษณะ
หมีควายมีลำตัวอ้วนใหญ่ หัวมีขนาดใหญ่ ตาเล็กและหูกลม ขาอ้วนล่ำและหนา หางสั้น มีนิ้วเท้ายาวทั้งหมดห้านิ้ว กรงเล็บสั้น ขนตามลำตัวหยาบมีสีดำ มีลักษณะเด่นคือ ขนบริเวณหน้าอกเป็นรูปตัว V มีสีขาว ตัวผู้มีขนาดใหญ่กว่าตัวเมียเล็กน้อย

ขนาดเมื่อโตเต็มที่ ความยาวลำตัวและหัว 120–150 เซนติเมตร ความยาวหาง 6.5–10 เซนติเมตร น้ำหนักประมาณ 150–160 กิโลกรัม และอาจหนักได้ถึง 200 กิโลกรัม มีลักษณะคล้ายกับหมีดำ (*U. americanus*) ที่พบในทวีปอเมริกาเหนือ

หมีควายมีสัณฐานวิทยาคล้ายกับหมีในยุคก่อนประวัติศาสตร์บางส่วน นักวิทยาศาสตร์บางคนเชื่อว่าอาจจะเป็นบรรพบุรุษของหมีชนิดต่าง ๆ ในยุคปัจจุบัน ยกเว้นหมีแพนด้า (*Ailuropoda melanoleuca*) และหมีแว่น (*Tremarctos ornatus*)

## แหล่งอาศัย
หมีควาย มีการกระจายพันธุ์ที่ค่อนข้างกว้างขวางพบตั้งแต่ ภาคตะวันออกของปากีสถาน, ภาคเหนือของอินเดีย, ทิเบต, เนปาล, สิกขิม, ภูฐาน, พม่า, ไทย, ลาว, เวียดนาม, จีน, ไต้หวัน, คาบสมุทรเกาหลี, ญี่ปุ่น และภาคตะวันออกเฉียงใต้ของรัสเซีย  มักเลือกอาศัยอยู่ในป่าที่มีความอุดมสมบูรณ์และมีอากาศเย็น เช่น ป่าบนภูเขาหินปูน 

แบ่งจำแนกออกได้เป็นชนิดย่อยต่าง ๆ ได้ 7 ชนิด คือ

#*U. t. formosanus* Swinhoe, 1864 พบในเกาะไต้หวัน–ไม่มีขนหนาตรงลำคอเหมือนชนิดอื่น
#*U. t. gedrosianus* Blanford, 1877 พบในบาลูชิสถานตอนใต้–มีขนาดเล็ก มีขนสั้น 
#*U. t. japonicus* Schlegel, 1857 พบในญี่ปุ่น–สูญพันธุ์ไปแล้วที่คีวชู
#*U. t. laniger* Pocock, 1932  พบตามเทือกเขาหิมาลัย, แคชเมียร์ และสิกขิม–แตกต่างจากชนิด *U. t. thibetanus* ตรงที่ขนยาวกว่า แต่มีรอยสีขาวที่หน้าอกเล็ก 
#*U. t. mupinensis* Heude, 1901 พบตามเทือกเขาหิมาลัยและอินโดจีน–มีขนสีอ่อน ลักษณะคล้ายกับชนิด *U. t. laniger*
#*U. t. thibetanus* Cuvier, 1823 พบในอัสสัม, เนปาล, พม่า, ไทย และอันนัม–มีขนสั้น
#*U. t. ussuricus* Heude, 1901 พบในไซบีเรียใต้, ภาคตะวันออกเฉียงเหนือของญี่ปุ่น และคาบสมุทรเกาหลี–เป็นชนิดที่มีขนาดใหญ่ที่สุด

thumb|left|ขนหน้าอกรูปตัว V สีขาว
## พฤติกรรม
หมีควายกินอาหารได้หลากหลาย เช่น เนื้อสัตว์, ผลไม้, ใบไม้, หน่อไม้, ซากสัตว์, แมลง, รังผึ้ง และตัวอ่อนของผึ้ง บางครั้งอาจเข้ามากินในพื้นที่เกษตรกรรม มักออกหากินในเวลากลางคืน ปีนต้นไม้ไม่เก่ง แต่ชอบฉีกเปลือกไม้เพื่อหาแมลงใต้เปลือกไม้ หรือใช้แสดงเป็นสัญลักษณ์บอกถึงอาณาเขตของตัว ตามปรกติมักอาศัยและหากินตามลำพัง แต่ในฤดูผสมพันธุ์หรือมีลูกอ่อน อาจหากินเป็นคู่หรือเป็นกลุ่มเล็ก ๆ ใช้เวลาตั้งท้องนาน 7–8 เดือน ออกลูกครั้งละไม่เกิน 2 ตัว ตามโพรงไม้หรือในถ้ำที่ปลอดภัย หมีควายเป็นสัตว์ที่สายตาไม่ค่อยดี จึงค่อนข้างดุร้าย เมื่อตกใจหรือสงสัยจะยืนด้วยขาหลัง ต่อสู้กับศัตรูโดยการตะปบด้วยขาหน้าและกัดด้วยฟันอย่างรุนแรง นอกจากนี้แล้วยังมีพฤติกรรมที่แปลก คือ ชอบขดตัวกลมแล้วกลิ้งลงมาจากเนินเขา สันนิษฐานว่าเป็นการเล่นสนุก

## อ้างอิง

## แหล่งข้อมูลอื่น

หมี
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศญี่ปุ่น
หมวดหมู่:มหสัตว์ของทวีปยูเรเซีย
หมีดำ

**หมีดำ** () จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม มีถิ่นที่อยู่ในป่าทางตอนเหนือของอเมริกา พบได้ทั่วไปในป่าร้อนชื้น  

## ลักษณะทางภายภาพ
ความสูง; 2-3 ฟุต (0.6-0.9 เมตร) รอบตัว; 4-7 ฟุต (1.2-2เมตร) น้ำหนัก; 150-300 ปอนด์  หรือ 68-158 กิโลกรัม ในเพศเมียจะมีขนาดเล็กกว่า เพศผู้สามารถเจริญเติบโตได้สูงสุด 500-600 ปอนด์ หรือ 227-272 กิโลกรัม อายุเฉลี่ยยืนยาว 10- 30 ปี

จากการศึกษาหมีดำ พบว่าขนสีดำของหมี มีไว้เพื่อดูดซับความร้อนหรือความอบอุ่นไว้กับตัวเพื่อใช้ในยามฤดูหนาว แต่เมื่อเข้าสู่ฤดูร้อน ความร้อนนี้เป็นปัญหาต่อหมีอย่างมาก เคยมีการศึกษาหมีดำโดยการซ่อนเทอร์โมมิเตอร์ไว้ใต้ขนหมี พบว่ามีอุณหภูมิสูงถึง 80-90 องศาเซลเซียส เลยทีเดียว นับว่าใกล้กับจุดเดือดเป็นอย่างมาก จึงเป็นสาเหตุที่ทำให้บางครั้งจะพบหมีดำเข้ามาแช่น้ำในสระน้ำหรือบ่อน้ำภายในบ้านเรือนมนุษย์เพื่อดับร้อน ทั้งที่เป็นสัตว์ขี้อาย 
## ลูกผสม

หมีดำสามารถสืบพันธุ์ได้กับหมีหลายสายพันธุ์และบางครั้งก็ให้กำเนิดลูกผสม ตามรายงานใน*Monkeys on the Interstate*ของแจ็ค ฮันนา หมีที่ถูกจับได้ในแซนฟอร์ดที่รัฐฟลอริดาถูกคิดว่าเป็นลูกผสมของหมีควายตัวเมียที่หลบหนีและหมีดำตัวผู้ ในปี 1859 หมีดำและหมีสีน้ำตาลยูเรเซียได้รับการผสมพันธุ์กันในสวนสัตว์ลอนดอนแต่ลูกทั้งสามที่เกิดมานั้นตายก่อนที่พวกมันจะโตเต็มที่ ในหนังสือ The Variation of Animals and Plants Under Domestication, ชาลส์ ดาร์วินได้ตั้งข้อสังเกตว่า:

ในฤดูใบไม้ร่วงปี 1986 มีหมีถูกยิงที่รัฐมิชิแกนโดยถูกสันนิษฐานว่าเป็นลูกผสมระหว่างหมีดำและหมีกริซลี เนื่องจากมีขนาดใหญ่ผิดปกติ สมองและกะโหลกศีรษะที่ใหญ่ขึ้นตามสัดส่วน การตรวจดีเอ็นเอไม่สามารถระบุได้ว่าเป็นหมีดำตัวใหญ่หรือหมีกริซลี
## อ้างอิง

## หนังสืออ่านเพิ่ม
* 
* 

## แหล่งข้อมูลอื่น
* American Black Bear Conservation Action Plan 
* Smithsonian Institution - North American Mammals: Ursus americanus 

หมวดหมู่:สัตว์มีแกนสันหลัง
หมี
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศแคนาดา
หมวดหมู่:สัตว์กินซาก
หมีสีน้ำตาล

**หมีสีน้ำตาล** (; ) เป็นสัตว์เลี้ยงลูกด้วยนมในอันดับสัตว์กินเนื้อ (Carnivora) ขนาดใหญ่ชนิดหนึ่ง

จัดเป็นหมีที่มีขนาดใหญ่มาก โดยตัวผู้มีขนาดใหญ่กว่าตัวเมีย เมื่อยืน 4 เท้ามีความสูงถึง 5 ฟุต และเมื่อยืนด้วย 2 เท้า อาจสูงถึง 9 ฟุต แต่ยืนได้ในระยะเวลาสั้น ๆ เท่านั้น ตัวผู้เมื่อโตเต็มที่อาจมีน้ำหนักมากถึง 1,000 ปอนด์ ส่วนตัวเมียอาจมีน้ำหนักมากกว่า 450 ปอนด์ 

มีขนสีน้ำตาลตลอดทั้งลำตัว อันเป็นที่มาของชื่อ มีปุ่มหรือเนินตรงหัวไหล่ ขนและเล็บยาว มีจมูกที่ใหญ่ แต่มีใบหูขนาดเล็ก 

แต่จะมีขนสีเข้มหรืออ่อนไปตามสภาพแวดล้อมและภูมิประเทศที่อาศัย รวมถึงขนาดตัวด้วย ซึ่งถือเป็นชนิดย่อย (ดูในตาราง) โดยกระจายพันธุ์ไปในพื้นที่ ๆ กว้างไกลมาก ตั้งแต่อะแลสกา, แคนาดา, รัสเซีย, หลายพื้นที่ในยุโรป และตามแนวเทือกเขาหิมาลัยในอินเดีย, เนปาล และจีน และตะวันออกกลาง

หมีสีน้ำตาลกินอาหารได้หลากหลายมาก ทั้งพืชและสัตว์ โดยหากเป็นพืชมักจะเป็นผลไม้ประเภทเบอร์รี่ บางครั้งกินสัตว์ขนาดเล็ก เช่น แมลง หรือ หนู แต่บางครั้งก็กินสัตว์ใหญ่ เช่น ม้า, วัวป่า, กวาง รวมถึงซากสัตว์ ในช่วงฤดูกาลที่มีอาหารสมบูรณ์ อาหารที่หมีสีน้ำตาลชอบมาก คือ ปลาแซลมอน และปลาเทราต์ 

หมีสีน้ำตาลตัวเมียต้องมีอายุ 4 ถึง 10 ปี จึงจะเข้าสู่วัยเจริญพันธุ์ และให้กำเนิดลูกโดยเฉลี่ย 2 ตัว ในระยะเวลา 4 ปี ฤดูกาลผสมพันธุ์อยู่ในช่วงปลายฤดูใบไม้ผลิถึงต้นฤดูร้อน แม่หมีจะให้กำเนิดลูกในช่วงเดือนมกราคม–มีนาคม ปกติ 2–3 ตัว โดยลูกหมีที่เกิดใหม่จะยังไม่ลืมตา และยังไม่มีขน ลูกหมีจะอาศัยอยู่ในถ้ำที่แม่หมีขุดขึ้นมาจนกระทั่งถึงเดือนเมษายน หรืออาจถึงเดือนมิถุนายน และเริ่มหย่านมเมื่ออายุประมาณ 5 เดือน และเริ่มเรียนรู้ว่า พืชหรือสัตว์ประเภทไหนที่ใช้เป็นอาหาร ลูกหมีจะอยู่กับแม่อย่างน้อยอีก 1 ปี หรือมากกว่านั้น จากนั้นจึงเริ่มแยกตัวออกไป  ส่วนในฤดูหนาว หมีสีน้ำตาลจะจำศีลในถ้ำเป็นระยะเวลาราว 2 เดือน โดยใช้พลังงานจากไขมันที่สะสมไว้

## อ้างอิง

## บรรณานุกรม
* 
*

## แหล่งข้อมูลอื่น

* 
* Brown Bear profile จาก National Geographic
* Bear Hunting Altered Genetics More Than Ice Age Isolation
* Ancient Fossil Offers New Clues To Brown Bears Past

หมวดหมู่:สัตว์มีแกนสันหลัง
หมี
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศแคนาดา
หมวดหมู่:สัตว์ที่พบในประเทศรัสเซีย
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศฟินแลนด์
หมวดหมู่:สัตว์กินซาก
หมวดหมู่:มหสัตว์ของทวีปยูเรเซีย
หมวดหมู่:สัตว์กินเนื้อไพลสโตซีน
หนอนท่อ

**หนอนท่อ** (; ) เป็นวงศ์ของหนอนปล้องโครงสร้างท่อเกาะติดกับที่ในชั้น Polychaeta สมาชิกวงศ์นี้ต่างจากหนอนท่อ sabellid อื่น ๆ ตรงที่พวกมันมีฝาปิดแบบพิเศษที่ปิดกั้นทางเข้าท่อเมื่อพวกมันมุดเข้าไปในท่อ นอกจากนี้ หนอนท่อยังหลั่งแคลเซียมคาร์บอเนตออกจากท่อด้วย ปัจจุบันมีวงศ์หนอนท่อเท่สที่รู้จักประมาณ 300 ชนิด เว้นแต่ชนิดเดียวที่อาศัยอยู่ในน้ำเค็ม หนอนท่อช่วงแรกสุดมาจากยุคเพอร์เมียน (Wordian ถึงเพอร์เมียนตอนปลาย) และอาจถึงเพอร์เมียนตอนปลายจากประเทศจีนตอนใต้

ความยาวประมาณ 5-8 เซนติเมตร พบในท่อหินปูนแข็งที่ติดตามก้อนหิน อาศัยในเขตน้ำขึ้นน้ำลง กินอาหารโดยการกรองตะกอนจากน้ำทะเล

## สกุลที่เลือกไว้

**[[Amplicaria]]* Knight-Jones, 1984
**[[Anomalorbis]]* Vine, 1972
**[[Apomatus]]* Philippi, 1844
**[[Bathyvermilia]]* Zibrowius, 1973
**[[Bushiella]]* Knight-Jones, 1973
**[[Capeospira]]* Pillai, 1970
**[[Chitinopoma]]* Levinsen, 1884
**[[Circeis]]* Saint-Joseph, 1894
**[[Crucigera]]* Benedict, 1887
**[[Dextralia]]* Knight-Jones, 1973
**[[Ditrupa]]* Berkeley, 1835
**[[Eulaeospira]]* Pillai, 1970
**[[Ficopomatus]]* Sauthern, 1921
**[[Filograna]]* Berkeley, 1835
**[[Filogranella]]* Ben-Eliahu and Dafni, 1979
**[[Filogranula]]* Langerhans, 1884
**[[Galeolaria]]* Lamarck, J.B. de (1818)
**[[Hyalopotamus]]* Marenzeller, 1878
**[[Hydroides]]* Gunnerus, 1768
**[[Janua]]* Saint-Joseph, 1894
**[[Josephella]]* Caullery and Mesnil, 1896
**[[Leodora]]* Saint-Joseph, 1894
**[[Marifugia]]* Absolon & Hrabe, 1930
**[[Metavermilia]]* Bush, 1904
**[[Neodexiospira]]* Pillai, 1970
**[[Neovermila]]* Day, 1961
**[[Nidificaria]]*
**[[Paradexiospira]]* Caullery and Mesnil, 1897
**[[Paralaeospira]]* Caullery and Mesnil, 1897
**[[Pileolaria (annelid)|Pileolaria]]* Claparede, 1870
**[[Placostegus]]* Philippi, 1844
**[[Pomatoceros]]* Philippi, 1844
**[[Pomatoleios]]* Pixell, 1912
**[[Pomatostegus]]* Schmarda, 1861
**[[Protolaeospira]]* Pixell, 1912
**[[Protula]]* Risso, 1826
**[[Pseudochitinopoma]]* Zibrowius, 1969
**[[Pseudovermilia]]* Bush, 1907
*†*[[Rotularia]]* Defrance, 1827
**[[Salmacina]]* Claparede, 1870
**[[Semivermila]]* Imajima, 1978
**[[Serpula]]* Linnaeus, 1767 Type genus
**[[Simplicaria]]* Knight-Jones, 1973
**[[Spirobranchus]]* Blainville, 1818 
**[[Spirorbis]]* Daudin, 1800 
**[[Turbocavus]]* Prentiss et al., 2014 
**[[Vermiliopsis]] <small>Saint-Joseph, 1894</small>
**Vinearia*

<gallery style="text-align:center;" mode="packed">
Image:Ficopomatus enigmaticus individual and tubes.jpg|*Ficopomatus enigmaticus*
Image:Filograna implexa.jpg|*Filograna implexa*
Image:Red fanworm1.jpg|*Protula bispiralis*
Image:Serpula vermicularis 2.jpg|*Serpula vermicularis*
Image:Christmas tree worms.jpg|*Spirobranchus giganteus*
Image:Spirorbe.jpg|*Spirorbis sp.''


## อ้างอิง

;อ้างอิง

;ทั่วไป
*
*
*
*จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว. 2549 หน้า 91 

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:แอนเนลิดา
หนอน
รัฐเมฆาลัย

**เมฆาลัย** (; ; , ) เป็นรัฐในทางตะวันออกเฉียงเหนือของประเทศอินเดีย ชื่อของรัฐแปลว่า "ที่อยู่ของเมฆ" ในภาษาสันสกฤต ประชากรในปี 2016 อยู่ที่ประมาณ 3,211,474 คน และมีพื้นที่ประมาณ 22,430 ตารางกิโลเมตร

รัฐเมฆาลัยมีอาณาเขตติดกับภาคของประเทศบังกลาเทศ ได้แก่ ภาคมัยมันสิงห์ ภาคสิเลฏ และภาครังปุระ อาณาเขตของรัฐติดกับรัฐอัสสัมของประเทศอินเดียเพียงรัฐเดียว เมืองหลวงของรัฐคือชิลลอง ในสมัยบริติชราช เจ้าหน้าที่ของบริเตนเรัยกขานเมฆาลัยว่าเป็น "สกอตแลนด์แห่งตะวันออก"

## อ้างอิง

ม

หมวดหมู่:รัฐและดินแดนที่ก่อตั้งในปี พ.ศ. 2515
อเมริโก เวสปุชชี

[thumb|250px|อนุสาวรีย์อเมริโก เวสปุชชีที่[ฟลอเรนซ์ ประเทศอิตาลี]]
**อเมริโก เวสปุชชี** (; 9 มีนาคม พ.ศ. 1997 — 22 กุมภาพันธ์ พ.ศ. 2055) เป็นนักสำรวจ นักเดินเรือ และนักทำแผนที่ชาวอิตาลีที่เป็นคนชี้กระจ่างว่าส่วนที่ คริสโตเฟอร์ โคลัมบัส เคยมาสำรวจมานั้นไม่ใช่เป็นแผ่นดินส่วนหนึ่งของเอเชีย หากแต่เป็นแผ่นดินใหม่ หลังจากนั้นก็ได้ตั้งชื่อทวีปเป็นอเมริกาเพื่อเป็นการให้เกียรติกับ อเมริโก เวสปุชชี ในการชี้แนะอย่างถูกต้อง (อเมริโกนั้นเป็นภาษาละติน แต่เพราะในภาษาอังกฤษนั้นเรียกว่าอเมริกา) 

## ชีวิตในวัยเด็ก
อเมริโก เวสปุชชีเกิดในเมืองฟลอเรนซ์,ประเทศอิตาลี เป็นลูกชายคนที่ 3 ของ Ser Nastagio (หรืออีกชื่อคือ Anastasio) ซึ่งเป็นพนักงานจดทะเบียนชาวเมืองฟลอเรนซ์ และแม่ของอเมริโกคือ Lisabetta Mini 
อเมริโกได้ศึกษาโดยลุงของเขาเอง (Fra Giorgio Antonio Vespucci) ซึ่งเป็นนักบวชโดมินิกันของซันมาร์โกในเมืองฟลอเรนซ์

ในขณะที่พี่ชายของอเมริโกต้องการให้ไปเรียนที่ มหาวิทยาลัยปีซา เพื่อที่สามารถจะไล่ตามอาชีพวิชาการได้ อเมริโกได้เริ่มเข้ามามีชีวิตเกี่ยวกับด้านการค้าขาย

## การเตรียมพร้อม
อเมริโกได้รับบัตรเชิญชวนจากพระเจ้ามานูแวลที่ 1 แห่งโปรตุเกส อเมริโกมีส่วนร่วมในการสังเกตการณ์หลายการเดินทาง ซึ่งนั้นรวมทั้งการสำรวจชายฝั่งตะวันออกของทวีปอเมริกาใต้ระหว่างปี ค.ศ. 1499 - ค.ศ. 1502
ในครั้งแรกของการเดินทางเขาเป็นผู้ขับเรือ และเป็นผู้เปิดเผยว่าอเมริกาใต้มีพื้นที่ขยายมากกว่าที่ทราบกันมาก่อนหน้านี้

## ค้นพบทวีปใหม่
อเมริโก เวสปุชชิ นักเดินเรือชาวอิตาลี ได้ออกเดินเรือไปสำรวจฝั่งของดินแดนที่โคลัมบัสเคยได้สำรวจมาก่อนหน้าหนึ่งแล้ว และสำรวจเลยลงไปทางตอนใต้ โดยในปี ค.ศ. 1497 เขาสำรวจฝั่งของเวเนซุเอลาให้แก่สเปน และในปี ค.ศ. 1502 ได้สำรวจอ่าวริโอเดจาเนโรให้โปรตุเกส การออกสำรวจของอเมริโกเวสปุชชิทำให้เขาเกิดความเชื่อแน่ว่าดินแดนที่โคลัมบัสพบ และที่เขาสำรวจอยู่นี้มิได้เป็นดินแดนของภาคตะวันออกแต่อย่างใด หากเป็นดินแดนของโลกใหม่ทีเดียว 
**มันเหมาะที่จะเรียกดินแดน** **ส่วนนี้ว่าโลกใหม่** อเมริโกเขียนจดหมายบอกเล่าไปยังเพื่อนคนหนึ่ง จดหมายจำนวนนับหลายสิบฉบับที่เขาเขียนไปยังเหล่าเพื่อนของเขานั้นเล่าถึงเรื่องการออกสำรวจของเขานั้นได้ถูกตีพิมพ์และอ่านกันแพร่หลายในยุโรป ทำให้คนทั้งหลายเชื่อว่าอเมริโกได้ค้นพบผืนแผ่นดินใหม่ และได้เริ่มเรียกว่า '''ดินแดนของอเมริโก"'

## ชีวิตส่วนตัว
อเมริโก เวสปุชชี มีภรรยาชื่อ ซิโมเนตต้า เวสปุชชี (Simonetta Vespucci) แต่ทั้งคู่กลับไม่มีลูก โดยอเมริโกเสียชีวิตเมื่อวันที่ 22 กุมภาพันธ์ ค.ศ. 1512 ที่เมือง เซบิยา, ประเทศสเปน อย่างไม่ทราบสาเหตุ

## อ้างอิง

หมวดหมู่:นักสำรวจชาวอิตาลี
หมวดหมู่:บุคคลจากฟลอเรนซ์
ดาวทะเล

**ดาวทะเล** หรือ **ปลาดาว** เป็นสัตว์ทะเลไม่มีกระดูกสันหลัง ที่อยู่ในชั้น Asteroidea ลักษณะทั่วไป  มีลำตัวแยกเป็นห้าแฉกคล้ายรูปดาวเรียกว่า แขน ส่วนกลาง มีลักษณะเป็นจานกลม ด้านหลังมีตุ่มหินปูน  ขนาดเล็กกระจายอยู่ทั่วไป มีปากอยู่ด้านล่างบริเวณ จุดกึ่งกลางของ ลำตัว ใต้แขนแต่ละข้างมีหนวดสั้น ๆ เรียงตามส่วนยาว ของแขนเป็นคู่ ๆ  มีลักษณะเป็นกล้ามเนื้อที่เหนียวและแข็งแรงเรียกว่า โปเดีย ใช้สำหรับยึดเกาะกับเคลื่อนที่ มีสีต่าง ๆ ออกไป ทั้ง ขาว, ชมพู, แดง, ดำ, ม่วง หรือน้ำเงิน เป็นต้น พบอยู่ตามชายฝั่งทะเล โขดหิน และบางส่วนอาจพบได้ถึงพื้นทะเลลึก กินหอยสองฝา โดยเฉพาะ หอยนางรม, กุ้ง, ปู หนอน และ สัตว์ไม่มีกระดูกสันหลังอื่น ๆ เช่น ฟองน้ำหรือปะการัง เป็นอาหาร

## ถิ่นที่อยู่
ดาวทะเลพบอยู่ในทะเลทั่วโลกทั้ง มหาสมุทรแปซิฟิก, แอตแลนติก, มหาสมุทรอินเดีย รวมทั้งในเขตขั้วโลกทั้ง มหาสมุทรอาร์กติก และแอนตาร์กติกา

## ชนิด
ดาวทะเล ถึงปัจจุบันนี้พบอยู่ด้วยประมาณ 1,800 ชนิด กระจายอยู่ในอันดับ 7 อันดับ ซึ่งดาวทะเลขนาดเล็กอาจมีความกว้างเพียง 1 เซนติเมตร และขนาดใหญ่ที่สุดอาจยาวได้ถึง 1 เมตร และในบางชนิดอาจมีแขนได้มากกว่า 5 แขน

## การสืบพันธุ์
สืบพันธุ์ได้ทั้งแบบอาศัยเพศและไม่อาศัยเพศ โดยมีทั้งเพศผู้และเพศเมีย การปฏิสนธิเกิดภายนอกตัว ระยะแรกตัวอ่อนจะดำรงชีวิตแบบแพลงก์ตอนสัตว์ จากนั้นจะเริ่มพัฒนาตัวแล้วจมตัวลงเพื่อหาที่ยึดเกาะแล้วเจริญเป็นตัวเต็มวัย ส่วนการสืบพันธุ์แบบไม่อาศัยเพศ ในบางชนิดเมื่อแขนถูกตัดขาดลง จะพัฒนาตรงส่วนนั้นกลายเป็นดาวทะเลตัวใหม่เกิดขึ้น และตัวที่ขาดก็จะงอกชิ้นใหม่ขึ้นมาได้จนสมบูรณ์ แต่กระบวนการเหล่านี้ต้องใช้เวลานาน

## การเคลื่อนที่
การเคลื่อนที่ของดาวทะเล เนื่องจากดาวทะเลเป็นสัตว์ไม่มีกระดูกสันหลัง มีโครงแข็งที่ผิวนอก ไม่ได้ยึดเกาะกับกล้ามเนื้อ จึงมีระบบการเคลื่อนที่ด้วยระบบท่อน้ำ จากท่อวงแหวนจะมีท่อน้ำแยกออกไปในแขน เรียกท่อนี้ว่า เรเดียลแคแนล ทางด้านข้างของเรเดียลคาแนล มีท่อแยกไปยังทิวบ์ฟีต การยืดและหดของทิวบ์ฟิตจะเกิดขึ้นหลาย ๆ ครั้ง และมีความสัมพันธ์กันทำให้เกิดการเคลื่อนที่ไปได้

## ความสัมพันธ์ต่อมนุษย์
ดาวทะเลมีความสัมพันธ์ต่อมนุษย์ในแง่ ของการใช้ซากเป็นเครื่องประดับตกแต่งบ้านเพื่อความงาม อีกทั้งในบางวัฒนธรรมเช่น จีน มีการใช้ดาวทะเลเพื่อปรุงเป็นยา รวมทั้งใช้ปิ้งย่างเป็นอาหาร อีกทั้งยังนิยมเลี้ยงเป็นสัตว์เลี้ยงภายในตู้ปลาเพื่อความเพลิดเพลินอีกด้วย

## อ้างอิง

### บรรณานุกรม

* Blake DB, Guensburg TE; Implications of a new early Ordovician asteroid (Echinodermata) for the phylogeny of Asterozoans; Journal of Paleontology, 79 (2): 395-399; MAR 2005.
* Gilbertson, Lance; Zoology Lab Manual; McGraw Hill Companies, New York;  (fourth edition, 1999).
* Shackleton, Juliette D.; Skeletal homologies, phylogeny and classification of the earliest asterozoan echinoderms; Journal of Systematic Palaeontology; 3 (1): 29-114; March 2005.
* Solomon, E.P., Berg, L.R., Martin, D.W. 2002. Biology, Sixth Edition.
* Sutton MD, Briggs DEG, Siveter DJ, Siveter DJ, Gladwell DJ; A starfish with three-dimensionally preserved soft parts from the Silurian of England; Proceedings of the Royal Society B - Biological Sciences; 272 (1567): 1001-1006; MAY 22 2005.
* Hickman C.P, Roberts L.S, Larson A., l'Anson H., Eisenhour D.J.; Integrated Principles of Zoology; McGraw Hill; New York;  (Thirteenth edition; 2006).

## แหล่งข้อมูลอื่น

* 
* 
* 
* 
* 

หมวดหมู่:ซากดึกดำบรรพ์
หมวดหมู่:เอไคโนเดอร์มาตา
หมวดหมู่:ดาวทะเล
นาตาลี อิมบรูเลีย

**นาตาลี เจน อิมบรูเลีย** () (อ่านว่า /ɪmˈbruːliə/) เกิด 4 กุมภาพันธ์ พ.ศ. 2518 ที่เมืองซิดนีย์ ออสเตรเลีย เป็นนักร้อง นางแบบ และนักแสดง ก่อนจะมาเป็นนักร้องโด่งดังนั้น เธอแจ้งเกิดในฐานะนักแสดงละครโทรทัศน์เรื่อง Neighbours ซึ่งออกอากาศในออสเตรเลียในต้นยุคปี 90 และ 3 ปีต่อมาหลังจากเลิกแสดงในละครโทรทัศน์ ในปี 2540 นาตาลีได้เริ่มต้นอาชีพนักร้องของเธอด้วยการออกซิงเกิลแรก "Torn" ซึ่งกลายเป็นเพลงฮิตและโด่งดังไปทั่วโลก จากอัลบั้มแรก "Left of the Middle"(2540) ที่สามารถทำยอดขายได้มากกว่า 6 ล้านชุดทั่วโลก และยังมีอัลบั้มออกมาอย่างต่อเนื่องอย่าง "White Lilies Island"(2544) "Counting Down the Days"(2548) อัลบั้มรวมเพลงฮิต "Glorious: The Singles 1997-2007"(2550) และล่าสุด "Come to Life"(2552-ปัจจุบัน)

ในอาชีพการแสดงนาตาลีได้ร่วมแสดงนำในภาพยนตร์ พยัคฆ์ร้าย ศูนย์ ศูนย์ ก๊าก (2546) และได้รับบทแสดงนำอีกครั้งใน Closed for Winter (2552)

เธอแต่งงานกับ แดเนียล จอห์นส นักร้องนำวงซิลเวอร์แชร์ แต่ต่อมานาตาลีและจอห์นสได้หย่าขาดจากกันในปี 2551

ปี 1998 เพลง ‘Torn’ ทำให้เธอได้รับรางวัล Track of the Year (เพลงแห่งปีจาก) Billboard Music Award และในปีเดียวกันนั้นเธอก็ได้รับการเสนอชื่อเข้าชิงรางวัลแกรมมี่ถึง 3 รางวัลคือ Best New Artist, Best Pop Album (อัลบั้ม ‘Left Of The Middle’) และ Best Female Pop Vocal Performance และปี 1999 เธอก็คว้ารางวัล Brit Awards มาได้ถึง 2 รางวัลคือ ศิลปินหญิงต่างประเทศยอดเยี่ยม (Best International Female) และ ศิลปินหน้าใหม่ยอดเยี่ยม (Best International Newcomer)

นอกจากนี้ยังมีเพลงดังอย่าง เพลง Smoke, Big Mistake, Wrong Impression, That Day และ Shiver

## ผลงานอัลบั้ม
* Left of the Middle (2540)
* White Lilies Island (2544) 
* Counting Down the Days (2548) 
* Glorious: The Singles 1997-2007 (2550)
* Come to Life (2552)

## ผลงานภาพยนตร์
* พยัคฆ์ร้าย ศูนย์ ศูนย์ ก๊าก (2546)
* Closed for Winter (2552)

## แหล่งข้อมูลอื่น
* natalieimbruglia.com

หมวดหมู่:นักร้องออสเตรเลีย
หมวดหมู่:นักแสดงออสเตรเลีย
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดไอแลนด์เรเคิดส์
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายอิตาลี
หมวดหมู่:ชาวออสเตรเลียเชื้อสายไอริช
หมวดหมู่:บุคคลจากซิดนีย์
อครา อมาตยกุล

**อัครา ลูคัส** หรือ **อัครา อมาตยกุล** (ชื่อเกิด: **พุฒิชัย อมาตยกุล**) ชื่อเล่น: **กอฟ** (เกิดวันที่ 19 เมษายน พ.ศ. 2517) นักแสดงชาวไทย หลานชายของครู มงคล อมาตยกุล ครูเพลงผู้สร้างนักร้องประดับวงการเพลงลูกทุ่งไทยมากมายและอดีตหัวหน้าวงดนตรี จุฬารัตน์ สำเร็จการศึกษาด้านกราฟิกดีไซน์จาก Fashion Institute of Technology นครนิวยอร์ก สหรัฐอเมริกา มีน้องสาว 1 คน คือ ธนสร อมาตยกุล (กบ) ผู้ประกาศข่าวช่อง 3

## ผลงาน
### ผลงานละคร

### ผลงานภาพยนตร์
* 2534 วิถีคนกล้า รับบท จ่อมุ
* 2544 แม่เบี้ย รับบท ชนะชล 
* 2545 พรางชมพู กะเทยประจัญบาน รับบท ผู้กองสมพงษ์ 
* 2548 จอมขมังเวทย์ รับบท ร้อยตรี สันติ 
* 2548 กบฏท้าวศรีสุดาจัน รับบท พันบุตรศรีเทพ 
* 2549 โคตรรักเอ็งเลย รับบท รักษา 
* 2550 ไชยา รับบท เปี๊ยก
* 2553 ตายโหง รับบท อาร์ม
* 2553 เขี้ยวอาฆาต รับบท สดายุ
* 2557 ไพรดิบ  
* 2557 บ้านขังวิญญาณ
* 2562 จอมขมังเวทย์ 2020 รับบท ร้อยตรี สันติ (รับเชิญ)
* 2566 เรื่องของแขก

### งานเพลง
* อัลบั้ม FLOW (เพลงฝืน)
* อัลบั้ม หลายอารมณ์
* คนของคนอื่น (2555)

### โฆษณา
* เนสตุ้ม 
* โค้ก (ภาพนิ่ง) 
* ยาสีฟันใกล้ชิด ชุดบ้านไร่ใกล้ชิด

### ถ่ายแบบนิตยสาร
* 2 magazine vol. 2 no. 18 October 2007 
* GOA

### พิธีกร
* รายการ สตาร์สเตจ (เทปแรก 2 มิถุนายน 2550) ช่อง 3 ร่วมกับ รินลณี ศรีเพ็ญ

## รางวัลที่ได้รับ
* รางวัลดาวรุ่งชายยอดเยี่ยม จากงานท็อปอวอร์ด 2002 จากละครเรื่อง ปลายเทียน
* รางวัลชนะเลิศ จากรายการ Superstar ที่สุดแห่งดาว 
* รางวัลภาพยนตร์แห่งชาติ สุพรรณหงส์ รางวัลผู้แสดงนำชายยอดเยี่ยมปี พ.ศ. 2550 จากภาพยนตร์เรื่อง ไชยา 
* รางวัลชมรมวิจารณ์บันเทิง รางวัลผู้แสดงนำชายยอดเยี่ยม พ.ศ. 2550 จากภาพยนตร์เรื่อง ไชยา
* รางวัลชมรมวิจารณ์บันเทิง
* รางวัลสุพรรณหงส์

หมวดหมู่:นักแสดงชายชาวไทย
หมวดหมู่:สกุลอมาตยกุล
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
อุรังอุตัง

thumb
**อุรังอุตัง** () เป็นไพรเมตจำพวกลิงไม่มีหาง ที่อยู่ในสกุล *Pongo* (/พอง-โก/) เป็นสัตว์พื้นเมืองของเกาะบอร์เนียวและเกาะสุมาตรา ในประเทศอินโดนีเซียเท่านั้น มีขนาดใหญ่คล้ายมนุษย์ ไม่มีหาง หูเล็ก แขนและขายาว ตัวผู้มีน้ำหนัก 75–200 กิโลกรัม ส่วนตัวเมียหนัก 50–80 กิโลกรัม มีขนหยาบสีแดงรุงรัง เมื่อโตขึ้นกระพุ้งแก้มจะห้อยเป็นถุงขนาดใหญ่
มันชอบอยู่บนต้นไม้โดดเดี่ยว เว้นแต่ช่วงผสมพันธุ์จะอยู่เป็นคู่ ชอบห้อยโหนจากกิ่งหนึ่งไปอีกกิ่งหนึ่ง มีการสร้างรังนอน แบบเดียวกับชิมแปนซี เชื่อง ไม่ดุ หัดง่ายแต่เมื่อเติบโตแล้วจะดุมาก
เมื่ออุรังอุตังอายุ 10 ปี จะสามารถผสมพันธุ์ได้ ออกลูกทีละ 1 ตัว และอายุยืนถึง 40 ปีเลย ปัจจุบัน เป็นสัตว์หายาก อาหารหลักคือผลไม้ชนิดต่าง&hairsp;ๆ โดยเฉพาะทุเรียน นอกจากนี้ยังกินแมลง ไข่นก สัตว์เล็ก&hairsp;ๆ อื่นอีกด้วย

ปัจจุบันพบ 3 ชนิดพันธุ์ คือ 
*อุรังอุตังสุมาตรา (*Pongo abelii*)
*อุรังอุตังบอร์เนียว (*Pongo pygmaeus*)
*อุรังอุตังตาปานูลี (*Pongo  tapanuliensis*)–เป็นชนิดใหม่ล่าสุดที่เพิ่งจำแนกออกจากอุรังอุตังสุมาตราเมื่อปี พ.ศ. 2560 เมื่อมีการศึกษาทางพันธุกรรมพบว่ามีลักษณะฟันและกะโหลกแตกต่างกัน

โดยคำว่า **อุรังอุตัง** นั้น มาจากคำว่า **โอรังฮูตัน** () ในภาษามลายู-อินโดนีเซีย หมายถึง "คนป่า"

## อ้างอิง

## ระเบียงภาพ

ไฟล์:Orangutan in thai zoo.jpg|อุรังอุตังในสวนสัตว์อุบลราชธานี
ไฟล์:OrangutansitSDZoo07.jpg|อุรังอุตังบอร์เนียวตัวผู้ขนาดใหญ่


## แหล่งข้อมูลอื่น
* 
* 


หมวดหมู่:สัตว์ที่พบในเอเชียตะวันออกเฉียงใต้
ค่าคงตัว

**ค่าคงตัว** หรือ **ค่าคงที่** ในทางคณิตศาสตร์และวิทยาศาสตร์ หมายถึง ค่าค่าหนึ่งของตัวเลขซึ่งกำหนดตายตัวไว้ หรืออาจเป็นค่าที่ไม่ระบุตัวเลข ค่าคงตัวมีความหมายตรงข้ามกับตัวแปรซึ่งสามารถแปรผันค่าได้

## ค่าคงตัวแบบไม่ระบุ 2
ค่าคงตัวแบบไม่ระบุพบได้ทั่วไปสูตรคณิตศาสตร์ ซึ่งจะเป็นค่าค่าหนึ่งที่ "คงตัว" แต่ไม่ได้ระบุตัวเลข ดังตัวอย่างทฤษฎีบทพีทาโกรัส *a*2 + *b*2 = *c*2 เมื่อ *c* คือด้านตรงข้ามมุมฉากของรูปสามเหลี่ยมมุมฉาก ถึงแม้ว่าค่าของ *a*, *b*, *c* จะไม่ระบุว่าเป็นค่าใดค่าหนึ่ง แต่แสดงให้เห็นว่ามันคือความยาวที่คงตัวของแต่ละด้านของรูปสามเหลี่ยมมุมฉากตามทฤษฎีบท

ค่าคงตัวชนิดนี้มักใช้เป็นการเชื่อมโยงระหว่างฟังก์ชันของตัวแปรเดียวหรือมากกว่าหนึ่งตัว ตัวแปรมักใช้แทนด้วยอักษรละตินลำดับท้าย ๆ เช่น *x*, *y*, *z* ส่วนค่าคงที่จะใช้แทนด้วยลำดับต้น ๆ เช่น *a*, *b*, *c* เป็นต้น

## ค่าคงตัวแบบระบุ
ค่าคงตัวแบบระบุมักจะมีสัญลักษณ์ใช้แทน เช่น 1 หรือ π ≈ 3.14 ในทางฟิสิกส์ เคมี หรือสาขาที่เกี่ยวข้อง มักมีการอธิบายความหมายของตัวเลขสำหรับค่าคงตัว โดยอ้างถึงตัวเลขหรือการวัดสิ่งอื่นด้วยความรู้ที่มีอยู่ในปัจจุบัน ตัวอย่างเช่นสมการของไอน์สไตน์ที่ว่า

*E* = *mc*2

เมื่อ *c* แทนความเร็วของแสงในสุญญากาศ ตัวเลขของค่าคงตัวนี้อาจเปลี่ยนไปขึ้นอยู่กับความรู้ทางฟิสิกส์ โดยจะเปลี่ยนแปลงเพียงเล็กน้อยไม่ต่างจากเดิมมากนัก ส่วน *m* แทนมวล และ *E* แทนพลังงานที่เหลือ เป็นตัวแปรทั้งคู่ สูตรนี้จึงเป็นการนิยามฟังก์ชันสำหรับหาพลังงานที่เหลือในพจน์ของมวล

## ดูเพิ่ม
* ค่าคงตัวทางคณิตศาสตร์

หมวดหมู่:คณิตศาสตร์มูลฐาน
หมวดหมู่:พีชคณิต
หมวดหมู่:ค่าคงตัว
ฟิวเนอรอลฟอร์อะเฟรนด์

**ฟิวเนอรอล ฟอร์ อะ เฟรนด์** () เป็นวงโพสต์-ฮาร์ดคอร์ จากเวลช์

## ประวัติ
เมื่อปี 2004 อัลบั้มชุดแรกของพวกเขา ทำยอดขายถึงระดับโกลด์ในอังกฤษ เป็นวงเฮดไลน์งานคอนเสิร์ตใหญ่ ๆ มาแล้วมากมายทั้ง Leeds Festival, NME Awards Tour และยังได้ร่วมทัวร์กับสุดยอดวงร็อกอย่าง Linkin Park มาแล้ว รางวัลศิลปินหน้าใหม่ยอดเยี่ยมจาก Kerrang Award 

อัลบั้มชื่อ Hours วางจำหน่ายเมื่อ: 6 กรกฎาคม ปี 2005 มียอดขายเกินกว่า แสนแผ่น และมี 3 เพลงที่อยู่ใน 20 อันดับแรกในชาร์ทซิงเกิลในอังกฤษ และได้ร่วมงานกับ โปรดิวเซอร์ชื่อดัง Terry Date ซึ่งเคยทำงานให้กับ Sound Garden, Pantera, Deftones และ Limp Bizkit อัลบั้มนี้จะมีแนวเพลงที่หนักแน่น แต่ยังคงมีเมโลดี้ที่ไพเราะ  วงนี้ได้ถูกเลือกให้ไปทัวร์ กับวงลินคิน พาร์ค‎ ทั่วอเมริกาในปี 2005

ผลงานสตูดิโออัลบั้มลำดับที่ 3 *Tales Don’t Tell Themselves* เปิดตัวกับซิงเกิล  ‘Into Oblivion (Reunion)’

## สตูดิโออัลบั้ม
*seven ways to scream your name (2003)
*Casually Dressed & Deep in Conversation (2003)
* Hours (2005)
* Tales Don't Tell Themselves (2007)

## อ้างอิง

หมวดหมู่:กลุ่มดนตรีสัญชาติเวลส์
หมวดหมู่:กลุ่มดนตรีที่ก่อตั้งในปี พ.ศ. 2544
ยกน้ำหนัก

thumb|ยกน้ำหนัก

**ยกน้ำหนัก** เป็นกีฬาประเภทหนึ่ง แข่งขันกันโดยการแข่งยกก้อนน้ำหนักที่ถ่วงไว้ที่สองข้างของคานเหล็ก โดยผู้ที่ยกน้ำหนักได้มากกว่าจะเป็นผู้ชนะ โดยมีท่าในการยกที่แตกต่างกัน

## ท่าสำหรับยกน้ำหนัก
ท่าสำหรับยกน้ำหนักประกอบด้วยท่า 3 ท่าคือ
# ท่าสแนทซ์ นักยกน้ำหนักยกบาร์ด้วยจังหวะเดี่ยวจนแขนเหยียดตรงเหนือศีรษะ อาจใช้แป้งช่วยในการจับบาร์ได้แน่น
# ท่าคลีนแอนด์เจอร์ค ยกบาร์ขึ้นระดับหัวไหล่(ท่า คลีน) และพักก่อนที่จะยกขึ้นเหนือศีรษะ(ท่า เจิร์ก) ระหว่างที่ยกบาร์ขึ้นระดับหัวไหล่ต้องระวังไม่ให้ต้นแขนหรือข้อศอก สัมผัสกับเข่าหรือต้นขา พักบาร์ไว้บนไหปลาร้า
# ท่าผสม ท่านี้ใช้เวลาไม่จำกัด นักยกน้ำหนักต้องยืนนิ่ง แขนและขาตรงจนกว่าจะนับเสร็จ

## การนอนยกน้ำหนัก
การนอนยกน้ำหนัก เป็นการยกน้ำหนักโดยผู้นอนยกม้าและยกน้ำหนักที่หนักกว่าผู้ยกถึง 5 เท่า ผู้ยกสามารถปรับระดับความสูงของม้ายาวได้

## ประโยชน์ของการยกน้ำหนัก
การยกน้ำหนักเป็นการฝึกความแข็งแกร่งและความอดทน ช่วยทำให้ร่างกายแข็งแรง มีกำลังมาก สามารถยกของที่มีน้ำหนักมากได้อย่างสบาย

## รุ่นน้ำหนัก
ชาย 55กก. 61กก. 67กก. 73กก. 81กก. 96กก.  +96 กก.

หญิง 49กก. 55กก. 59กก. 64กก. 71กก. 76กก. +76กก. 


หมวดหมู่:กีฬาในโอลิมปิกฤดูร้อน
อเล็ก กินเนสส์

**เซอร์ อเล็ก กินเนสส์** (2 เมษายน พ.ศ. 2457 - 5 สิงหาคม พ.ศ. 2543) นักแสดงชาวอังกฤษ เขาได้รับรางวัลออสการ์ในสาขานักแสดงนำชายยอดเยี่ยม จากบทโคโลเนล นิโคลสัน ในภาพยนตร์เรื่อง *[[The Bridge on the River Kwai]]* ต่อมาเขามีชื่อเสียงจากบท โอบี-วัน เคโนบี จาก สตาร์ วอร์ส : ไตรภาคเดิม

## ผลงาน

**[[Evensong (film)|Evensong]]* (1934)
**[[Great Expectations (1946 film)|Great Expectations]]* (1946)
**[[Oliver Twist (1948 film)|Oliver Twist]]* (1948)
**[[Kind Hearts and Coronets]]* (1949)
**[[A Run for Your Money]]* (1949)
**[[Last Holiday (1950 film)|Last Holiday]]* (1950)
**[[The Mudlark]]* (1950)
**[[The Lavender Hill Mob]]* (1951)
**[[The Man in the White Suit]]* (1951)
**[[The Card]]* (1952)
**[[The Square Mile]]* (1953) (short subject) (narrator)
**[[Malta Story]]* (1953)
**[[The Captain's Paradise]]* (1953)
**[[Father Brown#Father Brown in other media|Father Brown]]* (1954)
**[[The Stratford Adventure]]* (1954) (short subject) (narrator)
**[[Rowlandson's England]]* (1955) (short subject) (narrator)
**[[To Paris with Love]]* (1955)
**[[The Prisoner (film)|The Prisoner]]* (1955)
**[[The Ladykillers]]* (1955)
**[[The Swan]]* (1956)
**[[The Bridge on the River Kwai]]* (1957)
**[[Barnacle Bill (1957 film)|Barnacle Bill]]*, released in the US as *All at Sea* (1957)
**[[The Horse's Mouth (film)|The Horse's Mouth]]* (1958) (also writer)
**[[Our Man in Havana (film)|Our Man in Havana]]* (1959)
**[[The Scapegoat]]* (1959)
**[[Tunes of Glory]]* (1960)
**[[A Majority of One]]* (1962)
**[[HMS Defiant]]* (1962)
**[[Lawrence of Arabia (film)|Lawrence of Arabia]]* (1962)

**[[The Fall of the Roman Empire (film)|The Fall of the Roman Empire]]* (1964)
**[[Pasternak]]* (1965) (short subject)
**[[Situation Hopeless... But Not Serious]]* (1965)
**[[Doctor Zhivago (1965 film)|Doctor Zhivago]]* (1965)
**[[Hotel Paradiso]]* (1966)
**[[The Quiller Memorandum]]* (1966)
**[[The Comedians in Africa]]* (1967) (short subject)
**[[The Comedians (novel)|The Comedians]]* (1967)
**[[Cromwell (film)|Cromwell]]* (1970)
**[[Scrooge (1970 film)|Scrooge]]* (1970)
**[[Brother Sun, Sister Moon]]* (1972)
*** (1973)
**[[Murder by Death]]* (1976)
**[[Star Wars Episode IV: A New Hope]]* (1977)
**[[The Star Wars Holiday Special]]* (1978) (flashbacks) (stock footage from *A New Hope*)
**[[Tinker, Tailor, Soldier, Spy]]* (1979) (TV)
**[[Star Wars Episode V: The Empire Strikes Back]]* (1980)
**[[Raise the Titanic]]* (1980)
**[[Little Lord Fauntleroy]]* (1980) (TV)
**[[Smiley's People]]* (1982) (TV)
**[[Lovesick]]* (1983)
**[[Star Wars Episode VI: Return of the Jedi]]* (1983)
**[[A Passage to India (film)|A Passage to India]]* (1984)
**[[Monsignor Quixote]]* (1985) (TV)
**[[Little Dorrit]]* (1988)
**[[A Handful of Dust]]* (1988)
**[[Kafka (film)|Kafka]]* (1991)
**[[A Foreign Field]]* (1993)
**[[Mute Witness]]* (1994)

หมวดหมู่:นักแสดงนำชายยอดเยี่ยม รางวัลออสการ์
หมวดหมู่:นักแสดงอังกฤษ
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:บุคคลจากนครเวสต์มินสเตอร์
แอโรบิก

thumb|right|200px|ชั้นเรียนแอโรบิกส์

**แอโรบิกส์** () หรือ **แอโรบิกแดนซ์** () เป็นอีกรูปแบบหนึ่งของการออกกำลังกายยืดเหยียดประกอบจังหวะเพลงโดยมีจุดประสงค์เพื่อให้เกิดความยืดหยุ่นและความแข็งแรงของกล้ามเนื้อ ปกติจะเล่นกันเป็นกลุ่มโดยมีผู้นำและสามารถเล่นเป็นคนเดี่ยวโดยไม่มีเพลงประกอบได้

ได้มีการนำการออกกำลังกายหลากหลายท่าทางเข้ามาประยุกต์ประกอบจังหวะเพลงอย่างเป็นชุดของท่าทางต่าง ๆ ทำให้เกิดความสนุกสนานและเป็นการได้เหงื่อไปในตัว อาจมีผู้เชี่ยวชาญคอยดูแลอย่างใกล้ชิด

ได้จำแนกท่าทางจากเกณฑ์ความยากง่ายโดยผู้ให้คำปรึกษา เป็นระดับเบื้องต้น กลาง และระดับชำนาญแล้ว และเหตุด้วยที่แต่ละระดับมีความยากง่ายแตกต่างกัน การแบ่งเป็นออกระดับย่อยนี้ทำให้ผู้เชี่ยวชาญที่ดูแลในแต่ละระดับ สามารถให้คำปรึกษาและแก้ไขปรับปรุงท่าทางได้

แอโรบิกส์จัดให้เป็นอีกรูปแบบหนึ่งของการออกกำลังการเพื่อการลดน้ำหนัก ปกติได้นำมาเล่นเพื่อเป็นการสร้างเสริมสุขภาพและไม่ได้ถูกจัดให้อยู่ในการฝึกฝนเหมือนในระดับยิม โดยปกติแล้วผู้หญิงเล่นบ่อยกว่าผู้ชาย แม้ว่าจะเป็นการเล่นประกอบเพลง แต่ก็มีความแตกต่างที่ไม่เหมือนการเต้นประกอบเพลงทั่วไป

หมวดหมู่:กีฬา
เซเว่นอัพ

thumb|เครื่องหมายการค้าของเซเว่นอัพ ในสหรัฐอเมริกา
**เซเว่นอัพ** () เป็นเครื่องดื่มประเภทน้ำอัดลม ออกวางจำหน่ายครั้งแรกเมื่อ พ.ศ. 2472 ในชื่อ "ลิธิเอตเตดเลมอน" จัดจำหน่ายโดยบริษัทแคดเบอรีส์ ในรัฐเท็กซัสของสหรัฐอเมริกา และเป๊ปซี่โคในที่อื่นทั่วโลก สำหรับในประเทศไทยจัดจำหน่ายโดยบริษัท ซันโทรี เป๊ปซี่โค เบเวอเรจ (ประเทศไทย) จำกัด

เซเว่นอัพ คิดค้นโดยนาย ซี. แอล. กริก (C.L. Grigg)เป็นเครื่องดื่มรสมะนาวและตั้งชื่อว่าเซเว่นอัพเนื่องจากคิดขึ้นมา 7 รส โดยมีเครื่องดื่มชนิดอื่นที่มีลักษณะคล้ายเซเว่นอัพ ได้แก่ สไปรท์ และ ซีเอร์รามิสต์

## เซเว่นอัพในประเทศไทย
สำหรับในประเทศไทย ทางบริษัท ซันโทรี เป๊ปซี่โค เบเวอเรจ (ประเทศไทย) จำกัด ซึ่งเป็นผู้จัดจำหน่ายได้เลือก แบรี่-ณเดชน์ คูกิมิยะ เป็นพรีเซ็นเตอร์

## ดูเพิ่ม
* ไฟโด ดิโด

## อ้างอิง

หมวดหมู่:น้ำอัดลม
หมวดหมู่:ธุรกิจเครื่องดื่ม
หมวดหมู่:ตราสินค้าผลิตภัณฑ์เครื่องดื่ม
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดชัยภูมิ

:*ดูบทความหลักที่* มหาวิทยาลัยรามคำแหง
**มหาวิทยาลัยรามคำแหง สาขาวิทยบริการฯ จังหวัดชัยภูมิ** (Ramkhamheang Univrsity Chaiyaphum Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง จัดการเรียนการสอนในระดับปริญญาตรี และบัณฑิตศึกษา (ปริญญาโท) เพื่อเป็นการขยายโอกาสในการศึกษาระดับอุดมศึกษาในส่วนภูมิภาค ปัจจุบัน ตั้งอยู่ที่ ตำบลโคกเริงรมย์ อำเภอบำเหน็จณรงค์ จังหวัดชัยภูมิ

## ประวัติ
ในปีการศึกษา 2538 ศาสตราจารย์รังสรรค์ แสงสุข อธิการบดีมหาวิทยาลัยรามคำแหงได้ริเริ่ม ในการสร้างโอกาสทางการศึกษาไปสู่ส่วนภูมิภาค  เพื่อเปิดโอกาสให้ผู้ที่อยู่ในภูมิภาคและท้องถิ่นต่างๆ ได้ศึกษาหาความรู้เพิ่มเติมนำความรู้ที่ได้รับไปใช้ในการดำรงชีพและพัฒนาคุณภาพชีวิต โดยได้เริ่ม ดำเนินการ เปิดสาขาวิทยบริการเฉลิมพระเกียรติ ในจังหวัดต่าง ๆ ซึ่งจังหวัดชัยภูมิเป็นจังหวัดหนึ่ง ที่มีการก่อตั้งสาขาวิทยบริการเฉลิมพระเกียรติด้วย

การจัดตั้งมหาวิทยาลัยรามคำแหง สาขาวิทยบริการเฉลิมพระเกียรติ จังหวัดชัยภูมิ โดยการริเริ่มของ นายวุฒิชัย สงวนวงศ์ชัย อดีตรัฐมนตรีช่วยว่าการกระทรวงอุตสาหกรรม และโดยการประสานงานของ รองศาสตราจารย์วัฒน์ บุญกอบ อดีตรองอธิการบดีฝ่ายวิทยบริการ จังหวัดชัยภูมิ ร่วมกับสมาชิกสภาเทศบาลตำบลบ้านเพชร สมาชิกสภาเทศบาลตำบลบำเหน็จณรงค์ สมาชิกสภาเทศบาลตำบลเทพสถิต สมาชิกสภาเทศบาลตำบลหนองบัวระเหว องค์การบริหารส่วนตำบลจากอำเภอบำเหน็จณรงค์ เทพสถิต หนองบัวระเหว กิ่งอำเภอซับใหญ่ และพี่น้องประชาชนทุกคน ได้ร่วมมือกันประชุมปรึกษาหารือ แสดงความคิดเห็น เมื่อวันศุกร์ที่ 8 มีนาคม พ.ศ. 2545 ทุกฝ่ายได้มีส่วนร่วมในการร่วมมือร่วมใจสนับสนุน และดำเนินการเลือกตัวแทนในแต่ละเทศบาล แต่ละองค์การบริหารส่วนตำบล 7 ตำบล ร่วมเป็นคณะกรรมการพิจารณาหาสถานที่ก่อสร้างมหาวิทยาลัยรามคำแหง สาขาวิทยบริการฯ จังหวัดชัยภูมิ ตั้งขึ้น ณ อำเภอบำเหน็จณรงค์

จากนั้น วันที่ 1 พฤษภาคม พ.ศ. 2549 ได้ทำการย้ายที่ตั้งจาก สำนักงานชั่วคราว โรงเรียนบำเหน็จณรงค์วิทยาคม  ไปอยู่ ณ อาคารเรียนรวมและปฏิบัติการ  ตำบลโคกเริงรมย์ อำเภอบำเหน็จณรงค์ จังหวัดชัยภูมิ

## สัญลักษณ์ประจำมหาวิทยาลัย
**สัญลักษณ์ประจำมหาวิทยาลัย** พ่อขุนรามคำแหงมหาราช 

**สีประจำมหาวิทยาลัย** ได้แก่ สีนำเงินและสีทอง ซึ่งมีความหมาย ดังนี้ 
* สีน้ำเงิน แทน สัญลักษณ์แทนองค์พระมหากษัตริย์
* สีทอง แทน  ความอุดมสมบูรณ์และรุ่งเรือง

**ต้นไม้ประจำมหาวิทยาลัย** ต้นไม้ประจำมหาวิทยาลัย คือ ต้นฝ้ายคำ หรือ ต้นสุพรรณิการ์ ซึ่งเป็นต้นไม้ที่มีถิ่นกำเนิดจากประเทศทางตะวันตก แต่สามารถขยายพันธุ์และเติบโตแข็งแรงได้ในต่างถิ่น มีดอกสีเหลืองทอง กลีบอ่อนนุ่มซ้อนกัน 5 กลีบ 

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานต้นสุพรรนิการ์ (ฝ้ายคำ) ให้เป็นต้นไม้ประจำมหาวิทยาลัยรามคำแหง ซึ่งจากคุณสมบัติของต้นไม้ชนิดนี้  เปรียบเสมือนกับการศึกษาของรามคำแหงที่กระจายไปทุกท้องถิ่น  และนักศึกษามหาวิทยาลัยรามคำแหงที่มีอยู่ทั่วทุกหนทุกแห่ง

## หน่วยงานและหลักสูตร


## แหล่งข้อมูลอื่น
* มหาวิทยาลัยรามคำแหง สาขาวิทยบริการเฉลิมพระเกียรติ จังหวัดชัยภูมิ

ชัยภูมิ
ชัยภูมิ
รามคำแหง
รถโรงเรียน

**รถโรงเรียน** อาจหมายถึง
* **[[รถโรงเรียน (รายการโทรทัศน์)]]** - รายการโทรทัศน์ทางช่อง จีเอ็มเอ็ม 25
* **[[รถโรงเรียน (ยานพาหนะ)]]** - ยานพาหนะรับและส่งนักเรียน
หนึ่งเดียว ศักดิ์จารุพร

**หนึ่งเดียว ศักดิ์จารุพร** หรือชื่อจริง สาคร เข็มทอง เกิดเมื่อ 14 พฤษภาคม พ.ศ. 2515 ที่ จ.กาญจนบุรี สถิติการชก 19 ครั้ง ชนะ 17 (น็อค 9) แพ้ 2

## เกียรติประวัติ
* แชมป์โลกรุ่นไลท์ฟลายเวท WBU 
** ชิง 5 สิงหาคม 2538 ชนะน็อค ยก 4 เรนันโด บาร์โดเนซ () ที่ เวทีมวยช่อง 7 สี
** ป้องกันแชมป์ครั้งที่ 1, 27 มกราคม 2539 ชนะน็อค ยก 9 โฮซู คามาโช () ที่ จ.ชลบุรี
** ป้องกันแชมป์ครั้งที่ 2, 6 เมษายน 2539 ชนะน็อค ยก 10 โฮเซ่ ลูเซโน่ (เปอร์โตริโก) ที่ ห้างสรรพสินค้านิวเวิร์ลด์ นนทบุรี
** ป้องกันแชมป์ครั้งที่ 3, 31 กรกฎาคม 2539 ชนะน็อค ยก 7 เรกี พาลาบรีกา (ฟิลิปปินส์) ที่ ห้างสรรพสินค้าเดอะแกรนด์ บางแค
** เสียแชมป์ 8 พฤศจิกายน 2539 แพ้น็อค ยก 10 มาซูกิซี สกาลี () ที่ วิลล่า คาเฟ่
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิมั่มเวท WBF 19 กุมภาพันธ์ 2538 แพ้คะแนน รอนนี่ มากราโม (ฟิลิปปินส์) ที่ อาคาร หนังสือพิมพ์ฐานเศรษฐกิจ

## อ้างอิง
สถิติการชก boxrec.com 

หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดกาญจนบุรี
หมวดหมู่:แชมป์โลก WBU
พยาธิกายวิภาค

**พยาธิวิทยากายวิภาค** () เป็นวิชาว่าด้วยการเรียนรู้ร่างกายของมนุษย์โดยละเอียด เพื่อใช้วิเคราะห์สาเหตุแห่งความตายว่าเกิดจากโรคภัยไข้เจ็บทั่วไป อาวุธประเภทใด  ภาวะความผิดปกติของร่างกายหรือบาดแผลตามร่างกายอาจใช้บ่งบอกความผิดปกติที่เกิดขึ้นก่อนหรือหลังความตาย สิ่งที่ทำให้เกิดความตาย เช่น ตายก่อนจมน้ำ หรือ จมน้ำตาย โดนวางยาหรือฆ่าตัวตายเอง เป็นต้น 

ลักษณะทางกายภาพของศพจะช่วยบอกเริ่มต้นว่าเป็นการตายธรรมดาหรือฆาตกรรม อันนำไปสู่การพิสูจน์ค้นหาผู้กระทำความผิดและนำไปลงโทษโดยตำรวจ นักนิติพยาธิวิทยากายวิภาค (FORENSIC PATHOLOGY) จึงต้องมีความเชี่ยวชาญด้านกายภาพ พยาธิสภาพ ลักษณะโรคและบาดแผลที่ทำให้เกิดบาดเจ็บหรือตาย เพราะความเห็นของพวกเขาจะเป็นประโยชน์ต่อตำรวจในการแยกแยะคดีอย่างเหมาะสม ส่วนใหญ่มักจะเป็นพยาธิแพทย์ด้านนิติเวชศาสตร์ซึ่งกฎหมายกำหนดหน้าที่ในการให้ความเห็นสาเหตุและพฤติการณ์ของการตายของเหยื่อไว้ 

ปัจจุบันแพทย์ด้านนี้จึงถือเป็นจุดเริ่มต้นของการระบุสาเหตุและพฤติการณ์การตาย จากนั้นจึงนำไปสู่การพิสูจน์ยืนยันความเห็นนั้นด้วยหลักฐานทางวิทยาศาสตร์สาขาอื่นได้ นอกจากนั้นศาสตร์ด้านพยาธิวิทยากายวิภาคยังเน้นความรู้ด้านการบ่งชี้ความปกติหรือไม่ปกติของศพ เพศ เนื่องจากบางครั้งศพอาจอยู่ในสภาพเน่าเปื่อย มีแค่โครงกระดูก ยากจะบอกเบื้องต้นได้ว่าคนตายเป็นเพศใด อายุเท่าไร สาเหตุการตายจากโรค สารเคมี บาดแผลในหรือนอกร่างกาย นักพยาธิวิทยากายวิภาคจะเป็นผู้ชี้ชัดได้ว่า ศพเป็นเพศชายหรือหญิง ผ่านการผ่าตัดแปลงเพศหรือไม่ มีการเสริมแต่งส่วนใดในร่างกายที่มิใช่ธรรมชาติ โครงกระดูกบอกได้ว่าเป็นเพศชายหรือหญิง โดยอาจดูจากโหนกคิ้ว กระดูกเชิงกราน ก็ได้ ล้วนเป็นข้อมูลเบื้องต้นให้พนักงานสอบสวนนำไปใช้สืบหาสาเหตุการตายและพยานหลักฐานต่อไปเพื่อนำผู้กระทำความผิดไปลงโทษตามกระบวนการยุติธรรม

## ดูเพิ่ม
* มิญชพยาธิวิทยา
* นิติศาสตร์

หมวดหมู่:พยาธิกายวิภาคศาสตร์
หมวดหมู่:นิติเวชศาสตร์
ฌอน เพนน์

**ฌอน เพนน์** ()  มีชื่อจริงว่า **ฌอน จัสติน เพนน์** () เกิดเมื่อวันที่ 17 สิงหาคม ค.ศ. 1960 เป็นนักแสดงและผู้กำกับภาพยนตร์ชาวอเมริกัน

## ประวัติ
ฌอน เพนน์ เกิดที่เบอร์แบงค์ รัฐแคลิฟอร์เนีย เมื่อวันที่ 17 สิงหาคม ค.ศ. 1960 เป็นบุตรชายคนที่สองของนักแสดงหญิง ไอลีน ไรอัน และผู้กำกับ ลีโอ เพนน์ ในวัยเด็กได้ใช้ชีวิตใน ซานตาโมนิก้า ไมเคิล พี่ชายของฌอน เป็นนักร้องและนักแต่งเพลงที่หันมาเอาดีในการกำกับหนัง ส่วนน้องที่ชื่อ คริส เป็นนักแสดงที่มีชื่อเสียง ในยามว่าง พวกเขามักใช้กล้องซูเปอร์เอทช่วยกันทำหนังแบบมือสมัครเล่น

เดิมที ฌอนอยากเรียนกฎหมาย แต่พอเข้าเรียนในวิทยาลัย เขากลับลาออกมาร่วมแสดงละครเวทีที่ ลอสแอนเจลิส รีเพอร์โทรี่ เธียเตอร์ ต่อจากนั้นก็ได้แสดงโทรทัศน์เป็นครั้งแรกในเรื่อง Barnaby Jones จากนั้นจึงมุ่งหน้าสู่นิวยอร์ก ซึ่งไม่นานก็ได้รับบทในละครเรื่อง Heartland และภาพยนตร์ทางโทรทัศน์เรื่อง The Killing of Randy Webster ในปี 1981 และในปีเดียวกันนั้นก็ได้แสดง Taps เป็นภาพยนตร์เรื่องแรกของเขา

ในปี 1982 ได้รับบทเป็น เจฟฟ์ สไปโคลิ ใน Fast Times at Ridgemont High หลังจากนั้น เขาปฏิเสธบทที่คล้าย ๆ กับสไปโคลิทั้งหมด แล้วหันไปรับเล่นภาพยนตร์เรื่อง Bad Boys (1983) แล้วตามด้วย Crackers ของ หลุยส์ มอลล์ และหนังเรื่อง Racing With the Moon ได้รับเสียงยกย่องจากนักวิจารณ์ ถึงบทบาทการแสดงของเขา ถึงแม้ว่าหนังเหล่านั้นจะไม่ทำเงินเท่าที่ควร

ในปี 1985 ได้เล่นภาพยนตร์เรื่อง The Falcon and the Snowman ของ จอห์น เชลซิงเกอร์ รับบทเป็นคนติดยาที่กลับตัวกลับใจมาเป็นสายลับให้กับรัฐบาล ซึ่งเป็นเรื่องที่เขาแสดงได้โดดเด่นมากที่สุดเรื่องหนึ่ง ในปี 1985 เขาแต่งงานกับ มาดอนน่า นักร้องสาวชื่อดัง ฌอนกลายเป็นที่เป้าหมายของนักข่าวน้อยใหญ่จนฌอนรู้สึกหงุดหงิด ทั้งคู่แสดงหนัง Shanghai Surprise (1987) ด้วยกัน ต่อมาชีวิตสมรสของพวกเขาก็จบลงด้วย

[thumb|left|กับบทจ่าเวลช์ ใน ''[เดอะ ทิน เรด ไลน์ ฝ่านรกยึดเส้นตาย|The Thin Red Line'' (1999)]]
ต่อมาฌอนเริ่มก้าวสู่บทบาทเบื้องหลัง หันมาเขียนบทและกำกับหนังด้วยเรื่อง The Indian Runner (1991) ซึ่งเขาได้รับแรงบันดาลใจจากเพลงของ บรู๊ซ สปริงทีน ต่อมาไม่นาน เขาประกาศวางมือจากงานแสดง เพื่อหันมาเป็นผู้กำกับอย่างเต็มตัว แต่หลังจากร่วมงานกับ แจ๊ค นิโคลสัน และ แอนเจลิกา ฮุสตั้น ในเรื่อง The Crossing Guard (1995) เขาก็กลับมาแสดงหนังอีกครั้ง และได้รับการเสนอชื่อเข้าชิงรางวัลออสการ์ จากเรื่อง Dead Man Walking ของ ทิม ร็อบบินส์ หลังจากนั้นเขาก็ได้รับแสดงภาพยนตร์ต่อเนื่องมาอีกหลายเรื่อง นอกจากนี้ยังได้แสดงคู่กับ โรบิน ไรท์ ภรรยาคนที่สองของเขา ใน She’s So Lovely ของ นิค คาสซาเวทส์ และยังร่วมแสดงใน The Game ของ เดวิด ฟินเชอร์ และ U-Turn ของ โอลิเวอร์ สโตน ด้วย

ในปี 1999 ฌอนได้รับเสียงชมอีกครั้ง จากภาพยนตร์เรื่อง Hurlyburly และ The Thin Red Line ต่อมาเขาปรากฏตัวใน Being John Malkovich ของ สไปค์ จอนเซ่ และรับบทเป็นนักกีต้าร์แจ๊ซ ในหนังเรื่อง Sweet and Lowdown ของ วู๊ดดี้ อัลเลน ปี 2002 ฌอน เพนน์ มีผลงานร่วมกับมิเชล ไฟเฟอร์ ในเรื่อง I am Sam โดยเล่นเป็นชายที่ป่วยทางจิต ซึ่งพยายามต่อสู้เพื่อให้ได้สิทธิ์ในการดูแลบุตรสาวของตัวเอง ต่อมาเขากลับมาอีกครั้งในผลงานที่ได้รับความสนใจอย่างมากในเรื่อง Mystic River ของผู้กำกับคลิ้นท์ อีสต์วู้ด ซึ่งทำให้ได้รับรางวัลนักแสดงนำชายยอดเยี่ยมจากทั้งรางวัลลูกโลกทองคำและออสการ์

## อ้างอิง
* ฌอน เพนน์ (Sean Penn)  movieseer.com

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเบอร์แบงก์
หมวดหมู่:ผู้กำกับภาพยนตร์ชาวอเมริกัน
คาบาล

**คาบาล** () หมายถึงกลุ่มคนที่รวมตัวกันในรูปแบบที่ใกล้ชิด มักสนับสนุนความคิดเห็นหรือความสนใจส่วนตัวในอุดมการณ์ รัฐ หรือประชาคมอื่น ซึ่งมีการวางอุบาย และส่วนใหญ่ผู้ที่อยู่นอกกลุ่มจะไม่รู้ การใช้คำนี้มักมีความหมายในแง่ลบเกี่ยวกับจุดประสงค์ทางการเมือง การสมรู้ร่วมคิด และความลับ

## ศัพทมูลวิทยา
คำว่า *cabal* มาจากคับบาลาห์ (ศัพท์ที่มีการทับศัพท์หลายแบบ) การตีความคัมภีร์ฮีบรู (קַבָּלָה) แบบรหัสยลัทธิยิว ในภาษาฮีบรูหมายถึง "รับหลักคำสอน" หรือ "ธรรมเนียม"  ในวัฒนธรรมยุโรป (Christian Cabala, Hermetic Qabalah) คำนี้มีความเชื่อมโยงกับหลักการสอนแบบรหัสยศาสตร์หรือความลับ

## ดูเพิ่ม
* องคมนตรีคาบาล

## อ้างอิง

## แหล่งข้อมูลอื่น

* 

หมวดหมู่:กลุ่มทางสังคม
หมวดหมู่:สมาคมลับ
มอร์นิงคอฟฟี

**มอร์นิงคอฟฟี** (, ) เป็นเพลงซิงเกิลอย่างเป็นทางการซิงเกิลแรกของมอร์นิงมูซูเมะ ออกวางจำหน่ายในรูปแบบซีดีขนาด 8 เซนติเมตร เมื่อวันที่ 28 มกราคม พ.ศ. 2541

ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร

และเพลง "ไอโนะทะเนะ" โดยก่อนหน้านี้ที่เป็นเพลงซิงเกิลตัวอย่าง ได้บรรจุเป็นเพลงรองในซิงเกิลนี้ด้วย

## รายชื่อเพลง
:*เพลงมอร์นิงคอฟฟีประพันธ์โดย [[สึงกุ]] ส่วนเพลงรอง “[[ไอโนะทาเนะ]]” ในซิงเกิลนี้ ประพันธ์โดย ฮันโซ เซกิ และเท็ตสึทาโร ซากูราอิ*

### ซีดี 8 เซนติเมตร
# มอร์นิงคอฟฟี – 4:32 นาที
# ไอโนะทาเนะ – 4:11 นาที
# มอร์นิงคอฟฟี (บรรเลง) – 4:32 นาที

### ซีดี 12 เซนติเมตร
# มอร์นิงคอฟฟี – 4:32 นาที
# ไอโนะทาเนะ – 4:11 นาที
# มอร์นิงคอฟฟี (บรรเลง) – 4:32 นาที
# มอร์นิงคอฟฟี (เวอร์ชัน "B♭")

## สมาชิก
### เวอร์ชันต้นฉบับ
** รุ่นที่ 1 **
* ยูโกะ นากาซาวะ
* อายะ อิชิงูโระ
* คาโอริ อีดะ
* นัตสึมิ อาเบะ
* อาซูกะ ฟูกูดะ

### เวอร์ชันมอร์นิงมิโซะชิรุ
** รุ่นที่ 9 **
* มิซูกิ ฟูกูมูระ
* เอรินะ อิกูตะ
** รุ่นที่ 10 **
* ฮารูนะ อีกูโบะ
* อายูมิ อิชิดะ
* มาซากิ ซาโต
* ฮารูกะ คูโด
** รุ่นที่ 11 **
* ซากูระ โอดะ
** รุ่นที่ 12 **
* ฮารูนะ โองาตะ
* มิกิ โนนากะ
* มาเรีย มากิโนะ
* อากาเนะ ฮากะ
** รุ่นที่ 13 **
* คาเอเดะ คากะ
* เรนะ โยโกยามะ

### เวอร์ชันมอร์นิงมูซูเมะ ทเวนทิเอ็ธ
** รุ่นที่ 1 **
* ยูโกะ นากาซาวะ
* อายะ อิชิงูโระ
* คาโอริ อีดะ
* นัตสึมิ อาเบะ
* อาซูกะ ฟูกูดะ
** รุ่นที่ 9 **
* มิซูกิ ฟูกูมูระ
* เอรินะ อิกูตะ
** รุ่นที่ 10 **
* ฮารูนะ อีกูโบะ
* อายูมิ อิชิดะ
* มาซากิ ซาโต
* ฮารูกะ คูโด
** รุ่นที่ 11 **
* ซากูระ โอดะ
** รุ่นที่ 12 **
* ฮารูนะ โองาตะ
* มิกิ โนนากะ
* มาเรีย มากิโนะ
* อากาเนะ ฮากะ
** รุ่นที่ 13 **
* คาเอเดะ คากะ
* เรนะ โยโกยามะ
** รุ่นที่ 14 **
* ชิซากิ โมริโตะ

## ในเวอร์ชันอื่น
* "มอร์นิงคอฟฟี 2002" เป็นเพลงรองในซิงเกิลที่ 14 "โซวดะ เวียอะไลฟ์" วางจำหน่ายวันที่ 21 กุมภาพันธ์ พ.ศ. 2545
* ไอศกรีมมูซูเมะ ร้องในเวอร์ชันภาษาจีนและภาษาญี่ปุ่นในอัลบั้มชุดแรกและสุดท้ายของวง วางจำหน่ายวันที่ 9 มกราคม พ.ศ. 2552 ที่ประเทศใต้หวันและ 31 มกราคม พ.ศ. 2552 ที่ประเทศญี่ปุ่น
* "โกโฮบิโนะอาฟเทอนูนคอฟฟี" ของ "อาฟเทอนูนมูซูเมะ" เป็นเพลงประกอบโฆษณากาแฟยี่ห้อจอร์เจีย แต่เพลงนี้มาในรูปแบบสไตล์ญี่ปุ่นย้อนยุค ออกอากาศผ่านทางโฆษณาช่วงปี พ.ศ. 2553
* "มอร์นิงคอฟฟี 2011 (เวอร์ชันโดริมูซุ)" เป็นเพลงในอัลบั้ม โดริมูซุ1 ของดรีมมอร์นิงมูซูเมะ วางจำหน่ายวันที่ 20 เมษายน พ.ศ. 2554
* "มอร์นิงมิโซะชิรุ" เป็นเพลงในซิงเกิลที่ 63 "แบรนด์นิวมอร์นิง/เจลลาซี-เจลลาซี" หน้าบี เพื่อเป็นการโปรโมตซุปมิโซะยี่ห้อมารุโคเมะ วางจำหน่ายวันที่ 8 มีนาคม พ.ศ. 2560
* "มอร์นิงคอฟฟี (เวอร์ชันครบรอบ 20 ปี)" เป็นเพลงซิงเกิลดิจิทัลในยูนิตพิเศษ "มอร์นิงมูซูเมะ ทเวนทิเอ็ธ" วางจำหน่ายในวันที่ 28 มกราคม พ.ศ. 2561 หลังจากที่เวอร์ชันต้นฉบับวางจำหน่ายไปเมื่อ 20 ปีที่แล้ว

## ดูเพิ่ม
* รายชื่อผลงานของมอร์นิงมูซูเมะ

## อ้างอิง

หมวดหมู่:ซิงเกิลในปี พ.ศ. 2541
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
หมวดหมู่:เพลงของมอร์นิงมูซูเมะ
ฌอน คิงสตัน

**คีฌอน แอนเดอร์สัน** (; เกิด 3 กุมภาพันธ์ ค.ศ. 1990) เป็นที่รู้จักในชื่อ **ฌอน คิงสตัน** (Sean Kingston) เป็นนักร้อง นักแต่งเพลง และนักแสดงชาวอเมริกัน-จาเมกาที่เกิดในคิงส์ตันแต่เติบโตในไมแอมี เขาประสบความสำเร็จในการสร้างแนวเพลงใหม่ซึ่งรวมเอาทั้งป็อป, เร้กเก้, ฮิปฮอป, และดูว็อปเข้าด้วยกัน มีอัลบั้มชุดแรกในชื่อ *[[ฌอน คิงสตัน (อัลบั้ม)|ฌอน คิงสตัน]]* ออกจำหน่ายในปี ค.ศ. 2007 เปิดตัวครั้งแรกในซิงเกิล "บิวตีฟูลเกิลส์" สามารถขึ้นถึงอันดับหนึ่งบนบิลบอร์ดฮอต 100 และอันดับหนึ่งบนชาร์ตซิงเกิลแห่งสหราชอาณาจักร นอกจากนี้ยังสามารถขึ้นถึงอันดับหนึ่งบนบิลบอร์ดชาร์ตดาวน์โหลด มียอดดิจิทัลดาวน์โหลดในสัปดาห์แรกมากถึง 260,000 โหลด ซึ่งเป็นการเปิดตัวที่ดีเยี่ยมเป็นอันดับ 2 รองจากเพลง "อัมเบรลลา" ของรีแอนนา ซึ่งมียอดอยู่ที่ 277,000 โหลด และในมายสเปซไอทูนส์ , เอโอแอลมิวสิก, ยาฮูมิวสิก เขาคือศิลปินอันดับ 1 ที่มีผู้เข้าชมผลงานมากกว่า 1 ล้านคน คิงสตันยังได้รับการเสนอชื่อเข้าชิงรางวัลทีนชอยส์อวอร์ดในสาขาศิลปินอาร์แอนด์บียอดนิยม

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่ยังมีชีวิตอยู่
หมวดหมู่:นักร้องจาเมกา
หมวดหมู่:นักร้องป็อปอเมริกัน
หมวดหมู่:นักร้องชายชาวอเมริกัน
หมวดหมู่:ศิลปินสังกัดอีพิกเรเคิดส์
หมวดหมู่:บุคคลจากคิงส์ตัน
หมวดหมู่:บุคคลจากไมแอมี
เต่ากะอานถิ่นเหนือ

**เต่ากะอานถิ่นเหนือ** หรือ **เต่ากะอานอินเดีย** (; ) จัดอยู่ในไฟลัมสัตว์มีแกนสันหลัง จัดเป็นเต่าน้ำจืด-น้ำกร่อย มีความยาวกระดองมากกว่า 60 เซนติเมตร  ที่ใหญ่ที่สุดในเอเชีย และถือว่าเป็นเต่าที่ใกล้สูญพันธุ์อย่างวิกฤติ ล่าสุดชาวบ้านในพื้นที่ อ.ตะกั่วทุ่ง จ.พังงา พบบริเวณคลองถ้ำเมื่อวันที่ 3 มกราคม พ.ศ. 2550 

## ลักษณะ
จมูกเชิดปลายปากแหลมยื่นยาวออกมาเป็นหลอดจมูก ตาสีขาว เท้าหน้าแผ่แบน มีผังผืด มีเล็บ 4 เล็บ ขาสีเทาหรือดำ รูปร่างกระดองเป็นรูปไข่ กระดองหลังมีลักษณะค่อนข้างเรียบและแบน สีน้ำตาลออกเขียวจนถึงสีเทาอมเขียว ใต้ท้องสีขาวออกเหลือง  ในฤดูผสมพันธุ์เต่าตัวผู้จะเปลี่ยนสีบนหัว ลำคอ และขาเป็นสีดำ และม่านตาสีออกเหลืองเปลี่ยนเป็นสีขาวสดใส ลูกเต่ามีกระดองรูปร่างแบนและมนกลม

## อาหาร
เต่ากะอานถิ่นเหนือกินผลหรือฝักของพรรณไม้ป่าชายเลนและไม้ชายน้ำต่าง ๆ เช่น ลำพู โกงกาง แสมเป็นอาหารหลัก 

## ถิ่นอาศัย
อยู่ในลำคลองและแม่น้ำตอนล่างที่ติดกับปากแม่น้ำ ทีมีน้ำกร่อย และต้องมีสันดอนทรายที่กว้าง รวมถึงร่มเงาของป่าชายน้ำ มีการกระจายพันธุ์ตั้งแต่บังคลาเทศ พม่า ไทยถึงเกาะสุมาตรา และ ลุ่มน้ำโขงตอนล่างตั้งแต่กัมพูชา ถึงเวียดนาม 

## การสืบพันธุ์
วางไข่ในช่วงปลายปี ตั้งแต่เดือน พ.ย.- ม.ค. โดยที่ตัวเมียจะย้ายขึ้นไปยังตอนกลางหรือต้นลำคลองเพื่อหาสันดอนทรายหรือหาดที่ไม่มีคนรบกวน เพื่อขุดหลุมลึกประมาณ 30 ซม. วางไข่ประมาณ 2-3 ครั้ง ครั้งละ ประมาณ 20 ฟอง ในรอบ 6 สัปดาห์ไข่มีขนาดยาวรี ค่อนข้างใหญ่เกือบ 10 ซม. ใช้เวลาฟักเป็นเวลานานกว่า 2 เดือน 

## อ้างอิง

## แหล่งข้อมูลอื่น
* Centre for Turtle Research and Conservation (สืบค้นเมื่อ 19 May 2007)
*

หมวดหมู่:สัตว์ป่าคุ้มครอง
หมวดหมู่:วงศ์เต่านา
เครื่องบดยางสองลูกกลิ้ง

**เครื่องบดยางสองลูกกลิ้ง** () เป็นเครื่องบดยางที่ประกอบด้วยลูกกลิ้งสองลูกกลิ้งบีบอัดและบดยางให้โมเลกุลของยางเกิดการขาด ทำให้ขนาดของโมเลกุลยางที่ใหญ่และยาวลดลง ทำให้ยางนิ่มลง และสามารถแปรรูปยางได้และยังจะสามารถนำสารเคมีผสมเข้าไปในยางเพื่อให้ได้สมบัติตามที่ต้องการได้ ขบวนการลดความหนืดของยางโดยใช้เครื่องบดยางสองลูกกลิ้ง เรียกว่า Mastication และการที่จะทำให้ยางนิ่มลงนั้นจะขึ้นอยู่กับปัจจัยหลายประการ เช่น ความเร็วของผิวลูกกลิ้งทั้งสองจะต้องมีความเร็วที่ไม่เท่ากันโดยที่ลูกกลิ้งหน้าจะช้ากว่าลูกกลิ้งหลัง อัตราส่วนความเร็วผิวระหว่างลูกกลิ้งหน้ากับลูกกลิ้งหลังเรียกว่า Friction ratio โดยทั่วไป Friction ration จะอยู่ในช่วง 1:1 ถึง 4:1 และจะขึ้นกับชนิดของยางที่ใช้บด ในระหว่างการบดออกซิเจนในบรรยากาศจะเข้าไปทำปฏิกิริยากับสายโซ่โมเลกุลของยางที่ขาดออกจากกันไม่ให้รวมตัวกันได้ และอุณหภูมิของลูกกลิ้ง ถ้าอุณหภูมิต่ำ ยางจะแข็งไหลผ่านลูกกลิ้งได้ยากทำให้เกิดการฉีกขาดของสายโซ่โมเลกุลของยางมากขึ้น และในทางกลับกัน ถ้าอุณหภูมิสูงยางจะถูกออกซิไดซ์ได้ง่ายทำให้ยางนิ่มลงได้อย่างรวดเร็วเช่นกัน

## อ้างอิง

หมวดหมู่:ยาง
นกแก้ว (แก้ความกำกวม)

* นกแก้ว นกชนิดหนึ่ง
* ปลานกแก้ว ปลาชนิดหนึ่ง
* ปลาหมอนกแก้ว ปลาชนิดหนึ่ง
* สบู่ตรานกแก้ว

## ดูเพิ่ม
*  แก้ว (แก้ความกำกวม)
ฟังก์ชันคงตัว

ในทางคณิตศาสตร์ **ฟังก์ชันคงตัว** (constant function) หมายถึงฟังก์ชันที่ให้ผลลัพธ์ไม่เปลี่ยนแปลง ไม่ว่าจะให้ค่าตัวแปรต้นเป็นค่าใดๆ คำตอบจะออกมาเป็นค่าคงตัวค่าเดิม ตัวอย่างเช่น ถ้าเรามีฟังก์ชัน *f*(*x*) = 4 แล้ว *f* จะเป็นฟังก์ชันคงตัว เนื่องจาก *f* จับคู่ทุกค่าของ *x* ไปยัง 4 สำหรับการอธิบายแบบทั่วไป *f* : *A* → *B* จะเป็นฟังก์ชันคงตัวเมื่อ *f*(*x*) = *f*(*y*)  สำหรับทุกค่าของ *x* และ *y* ที่เป็นสมาชิกของเซต *A*

ด้วยการนิยามดังกล่าวทำให้ฟังก์ชันว่าง (empty function) ซึ่งเป็นฟังก์ชันที่มีโดเมนเป็นเซตว่าง เป็นฟังก์ชันคงตัวด้วยเช่นกัน เนื่องจากไม่มีค่า *x* และ *y* ในเซต *A* ที่จะทำให้ผลลัพธ์ของ *f*(*x*) และ *f*(*y*) ไม่เท่ากัน อย่างไรก็ตามเราอาจพบว่า ฟังก์ชันคงตัวที่นิยามโดยยกเว้นฟังก์ชันว่างไว้เป็นกรณีพิเศษนั้นจะสะดวกกว่า

สำหรับฟังก์ชันพหุนาม (polynomial function) ฟังก์ชันคงตัวที่ให้ผลลัพธ์ไม่เท่ากับศูนย์ สามารถเรียกได้ว่าเป็นพหุนามดีกรีศูนย์

## อ้างอิง
* Herrlich, Horst and Strecker, George E., *Category Theory*, Allen and Bacon, Inc. Boston (1973)
* 

หมวดหมู่:ฟังก์ชันและการจับคู่
หมวดหมู่:คณิตศาสตร์มูลฐาน
หมวดหมู่:พหุนาม
หมวดหมู่:ประเภทของฟังก์ชัน
เมตตา

ในศาสนาพุทธ **เมตตา** เป็นหลักธรรมหนึ่งในพรหมวิหาร 4 ซึ่งประกอบไปด้วย **เมตตา** กรุณา มุทิตา และอุเบกขา โดยเป็นปัจจัยให้เกิดพรหมวิหารอื่นได้

## ลักษณะของเมตตา
ในวิสุทธิมรรค สมาธินิทเทส พรหมวิหารนิเทส แสดงลักษณะของเมตตาพรหมวิหารไว้ว่า
* เมตตามีอาการประพฤติเกื้อกูลเป็นลักษณะ
* มีการน้อมนำเข้าไปเกื้อกูลประโยชน์ในสัตว์เป็นรส
* มีการบำบัดความอาฆาตเป็นปัจจุปัฏฐาน (อาการที่ปรากฏ)
* มีการเห็นสัตว์เป็นที่ชอบใจ คือไม่โกรธเคือง ไม่ขุ่นเคืองในขณะนั้นเป็นปทัฏฐาน (เหตุใกล้)
* มีการเข้าไปสงบความพยาบาทเป็นสมบัติ
* มีความเสน่หาเป็นวิบัติ

ตามอัฏฐสาลินี อรรถกถา พระธัมมสังคณีปกรณ์ ทุกนิกเขปกถา เหตุโคจฉกะ พระบาลีนิทเทอโทสะ (1062) ได้แสดงลักษณะของเมตตาไว้ว่า
* เมตตามีชื่อว่าไมตรี เนื่องจากเป็นกิริยาที่สนิทสนม
* เมตตามีชื่อว่าการเอ็นดู เพราะคอยปกป้องคุมครอง
* เมตตามีชื่อว่าความแสวงหาผลประโยชน์เกื้อกูล
* เมตตามีชื่อว่าความสงสาร เนื่องจากคอยหวั่นไหวตามไปด้วย

ดังนั้น การจะแสดงว่ามีเมตตาต่อบุคคลใด จึงต้องมีลักษณะดังกล่าว ซึ่งหากว่าไม่ใช่อาการเหล่านี้ จิตขณะนั้นอาจเป็นโลภะหรือโทสะซึ่งเป็นอกุศลจิต ไม่ใช่เมตตา

## อานิสงส์ของเมตตา
ในอังคุตตรนิกาย อัฏฐกนิบาต เมตตาวรรคที่ 1 เมตตาสูตร และในอังคุตรนิกาย เอกาทสนิบาต เมตตาสูตร ได้สรุปอานิสงส์ของเมตตาไว้ดังนี้
* ย่อมหลับเป็นสุข
* ย่อมตื่นเป็นสุข
* ย่อมไม่ฝันลามก (คืออกุศลทั้งหลาย)
* ย่อมเป็นที่รักแห่งมนุษย์ทั้งหลาย
* ย่อมเป็นที่รักแห่งอมนุษย์ทั้งหลาย
* เทวดาย่อมรักษา
* ไฟ ยาพิษ หรือศาสตรา ย่อมไม่กล้ำกราย
* จิตย่อมตั้งมั่นโดยเร็ว
* สีหน้าย่อมผ่องใส
* เป็นผู้ไม่หลงใหลทำกาละ
* เมื่อไม่แทงตลอดคุณที่ยิ่งยอด (เป็นพระอรหันต์) ย่อมเข้าถึงพรหมโลก

## การแผ่เมตตา
บทสวดแผ่เมตตาโดยทั่วไป จะกล่าวว่าขอสัตว์ทั้งหลายทั้งปวงจงเป็นผู้ไม่มีเวร ไม่มีความเบียดเบียน ไม่มีทุกข์ รักษาตนให้พ้นจากทุกข์ทั้งสิ้นเถิด แต่ในขุทกนิกาย ปฏิสัมภิทามรรค ยุคนัทธวรรค เมตตากถา ได้แสดงไว้ว่า "เมตตาเจโตวิมุตติ แผ่ไปโดยไม่เจาะจงด้วยอาการ 5 เมตตาเจโตวิมุตติ แผ่ไปโดยเจาะจงด้วยอาการ 7 เมตตาเจโตวิมุตติ แผ่ไปสู่ทิศทั้งหลายด้วยอาการ 10" ซึ่งในวิสุทธิมรรคได้แสดงไว้ว่าผู้จะแผ่เมตตาดังกล่าวได้ต้องบรรลุอัปปนาสมาธิแล้วคือได้ฌานจิตแล้ว ดังนั้น ตามอรรถกถาในคัมภีร์วิสุทธิมรรค ผู้ยังไม่บรรลุฌานจิตจึงไม่อาจแผ่เมตตาให้สัตว์ทั้งปวงได้ แต่สามารถมีเมตตาต่อสัตว์หรือบุคคลได้

## อ้างอิง

หมวดหมู่:คำศัพท์ศาสนาพุทธ
หมวดหมู่:พรหมวิหารสี่
หมวดหมู่:ความรัก